Flavell Te Ururoa: Major Events Management Bill — First Reading 
Flavell Te Ururoa: Major Events Management Bill — First Reading 
[Volume:637;Page:7504] 
TE URUROA FLAVELL (Maori Party—Waiariki) 
: 
Kia ora tatou kia ora Mr Assistant Speaker. Tena koe tena tatou katoa. Hei te Rawha e tu mai nei ka tu tetahi kaupapa whakaharahara nui nei i Te Papa-i-oea i te papa takaro o Manawatu. Ka kitea mai ai ko te pohiri ko nga manuhiri tuarangi ko nga momo whakaari ko te tini ko te mano. He aha te take? Ehara i te mea ko Takuta Pita Sharples e pekepeke ana e haka ana e hitekiteki ana me tana taiaha penei i nga tau toru tekau kua hipa. Ko te take e korerohia nei ko te whakataetae a-motu nei e eke ai ko te kotahi mano toru rau kaihaka ko te toru tekau ma rima mano tangata ka tae atu ki Te Matatini. 
E ai ki ta te motu kaore e kore kua nui ake kua pai ake kua rahi ake tenei whakataetae ki era o nga tau kua hipa. He momo pakanga kei te haere a-kanikani nei ara mai i Te Ropu Taikura toru rau kaiwhakaari koroua mai kuia mai koeke mai. Rima tekau ma rima tau te pakeke o tenei hunga whakaora i nga waiata o nga tau kua hipa. 
Ka rere te tangi mai o nga manu tioriori o nga reo kapahaka nei ki Te Papa-i-oea tonu puta noa i te motu ki Awarua ki Te Kao. Na nga ahuatanga o te ao hou ka taea e te hunga kainga te whakatau nga ropu whakamiharo penei i te NZ Idol ara ma te waea. Ka paohotia ano hoki e te Pouaka Whakaata Maori ara nga arai nui a-paoho nei a mo te wa tuatahi ara ano te ropu whakamarama a-reo Pakeha nei ara ko Hakarongomai tera. 
Kua penei mai taku whakamarama e te Speaker mo Te Matatini ki tenei whare i te mea koi nei tetahi o nga kaupapa whakaharahara nei e ai ki ta te tangata whenua titiro. Ara noa atu te nui o tenei hui a-wha ranei ka kitea mai ai ko te matatau o te hunga kainga ki te whakariterite i a ratou ano ka mutu ko te hunga whakaeke te kaha o te manaaki nga momo whakaari ko nga momo whakahaere katoa kia eke ki te taumata o tera korero: “A tika a muri ka tika a mua.” He aha tona mutunga ake? Ko te kapa haka whakamiharo rawa atu o te motu. 
Mai ano koi nei tetahi hui whakahirahira o te ao tonu a i tenei tau ka whakamanahia hei wahanga o te Matauranga Tau Tekau a Te Kotahitanga o nga Motu o te Ao. I puta te korero i te mutunga o tera tau ka riro ma Unesco Te Matatini e hapai i runga i te rataka o te ao. 
Na haunga enei korero ka patai au i te patai i a tatou e wananga nei i tenei pire he aha te take i kore ai Te Matatini i noho hei hui whakahirahira mo Aotearoa mo te ao tonu i roto i nga korero mo te pire nei? E ai ki ta te pire e wha noa iho nga hui nui nei: ko te whakataetae poitarawhiti o te ao a te tau nei ko te whakataetae hoe waka o te ao i Karapiro a te tau 2010 ko te whakataetae whutupaoro o te ao a te tau 2011 ko te whakataetae kirikiti o te ao a te tau 2015. 
Ehara i te mea he tangata whakaiti nei au i te kemu whutupaoro engari ara ano te patai kei hea te wahanga o te ao Maori i roto i nga whiriwhiringa o tenei mea mo te hui a-motu? 
Mena ka huri tatou ki te roto o Karapiro i reira tonu te whakataetae o te ao mo te waka ama. Kua tae atu tenei mea te waka ama ki nga iwi Maori katoa o te motu ka mutu kua eke mai te ti me te ta o uta o tai o Aotearoa nei o tawahi ano hoki ki konei. He kaupapa whakakao tenei i te hunga turuhi. Ko te mate e penei ana. Ahakoa i tau atu te ao ki Karapiro mo taua whakataetae whakaharahara kaore ano taua kaupapa ra kia whakamanahia hei hui nui e te hunga papaho a-pakeha nei. No reira ko ta matou maharahara tuatahi e hangai tonu ana ki nga tikanga hei whakatau he aha tenei mea ara te hui nui whakaharahara e ai ki ta te pire nei? Kaore he take o nga wahanga e rima o roto i te wahanga marketing ambush mena e kore to hui e eke ki te whakamarama i roto i te pire. 
Ko ta matou e ki nei mena kei te Kawana Tianara te kupu whakamutunga me korero te Minita Whakatipuranga Rawa ki te Minita Tauhokohoko ki te Minita Hakinakina engari me korero ano hoki ki te Minita Maori. 
Ara noa atu nga take e penei ana o matou whakaaro. Ko te tuatahi ko tera e pa ana ki te hunga hokohoko me to ratou piringa ki te hunga tae mai ki Aotearoa nei i tawahi. Ki taku mohio kia tae mai nga manuhiri tuarangi i tawahi ki konei ki nga korero ki nga tikanga ki nga ahuatanga o te tangata whenua o te Maori era mea katoa te mea e hiahiatia ana. Me ki koi nei te mea hoko. 
Koi nei te ahuatanga i Whakarewarewa i te kainga. Kua roa a Te Arawa e marama ana ki nga painga o te turuhi ahakoa ko te mahi nui i taua takiwa ko te peke i te piriti ki nga wai ki reira ruku kapa ai. Ko te toa e pukanakana ana ko te wahine ataahua whiu poi nei i nga kari pikitia nei he ahuatanga kua roa e kawea ana i te kanohi me ki o Aotearoa ki tawahi. 
Ko te noho o te Minita Maori i waenganui i nga whiriwhiringa tetahi huarahi tonu hei tiaki i te taha ki te tangata whenua i roto i nga mahi whakarite whakahaere ano hoki o nga hui nei. 
E tika ana kia korerohia te take nei i tenei wa i te mea kua ara ano ra te Kereme Wai 262 ki mua i te aroaro o te Taraipiunara o Waitangi e iwa tau i muri mai o te wa i tae tuatahi atu ki reira. I tona whanuitanga e ai ki taua kereme kaore te Karauna i tuku i a ngai tatou a Ngai Maori nei ki te whakatinana i to ratou tino rangatiratanga e pa ana ki o ratou taonga tae atu ki nga momo tipu Te Reo Maori te matauranga Maori me nga taonga tuku iho Maori. 
Ko taku e ki nei kia kaua tatou e huri ki te whai i etahi ture hou penei i tenei pire i tona kotahi. Me titiro ano hoki tatou ki nga huarahi hei tiaki i nga taonga tuku iho me nga matauranga tuku iho. E hia ke nei nga wa he whaiti te titiro ara he titiro ki te mea kotahi me te kore titiro ki ona whanuitanga ara ki ona panga ki etahi atu ture. 
Katahi ano ka puta mai te Protected Objects Amendment Act a kei reira tonu nga korero mo te tiaki i nga taonga te rangatiratanga o te mana whenua tenei mea te mana otira te wahanga ki te Karauna. 
Ko te aronga ki te ao Maori nga tikanga nga korero ara nga ahuatanga katoa o enei kupu “nga taonga tuturu” he mea nui nei hei tiaki hei pupuri nei i nga taonga tuku iho. Kaua tatou e waiho ma tenei pire i tona kotahi a i tenei pire kua ngaro kua warewaretia. No reira i a tatou e hapai nei i nga kupu taputapu tohu haki ranei me era atu mea kia tupato tatou ki nga mahi rawekeweke a etahi i nga ahuatanga o roto i te ao o te tangata whenua. 
Koi nei te take tuatoru kua ki ake matou me noho te Minita mo nga Take Maori i te tepu me te Minita Whakatipuranga Rawa te Minita Tauhokohoko me te Minita Maori. Me noho te Minita i te tepu i te wa ka wanangahia nga korero kia tiaki tonu i te ahuatanga ki te tangata whenua. 
Me tae atu te Minita ki nga tohunga penei i nga mea o Waka Toi me era atu ropu kua roa e kauhau ana mo te kaitiakitanga o nga taonga tuku iho. Ana ma tenei kua whai mana te kupu o te Minita ki te tiaki i nga taonga. No reira ka tautoko te Torangapu Maori i tenei o nga pire i a ia e tiaki ana i nga taonga tuku iho. E tautoko ana matou kia noho te Minita Maori i roto i nga whiriwhiringa. Kia aha ai? Kia noho marama tonu te ao Maori kai reira tonu te ahuatanga o te ao Maori i roto i nga nekeneke o tenei pire. Kia ora tatou. 
[An interpretation in English was given to the House.] 
[ 
Thank you and thank you Mr Assistant Speaker. Greetings to you and to us all. An event of national significance will take place at Arena Manawatu in Palmerston North this coming Thursday. A welcome overseas visitors and all forms of visual displays will be seen by a vast audience at the opening pageant. And what is the occasion? It will not be Dr Pita Sharples springing to his feet wielding his taiaha and strutting his stuff as he has done for the past three decades but rather a national event of major momentum involving some 1300 performers attracting crowds of up to 35000 to the Te Matatini National Kapa Haka Festival. 
This year’s festival promises to be bigger better and larger than previous ones. A kind of national showdown is expected from 300 performers of Taikura made up of grandparents and great-grandparents of the 55-plus age group that will bring to life old treasured songs of their day. 
Communications will be high-tech and designed to pump up the vibe whether in Palmerston North or throughout the land from Bluff to Te Kao. Because of present-day technology people at home will be able to take part in the voting by using the same format as that of the ever popular NZ Idol by texting in their vote for the top kapahaka group. Maori Television will cover the event and provide a simultaneous webcast. There will be big screens a live-to-air broadcast and for the first time ever Hakarongomai an interpretation service. 
I have taken the time to introduce the House to the magic of Te Matatini because it represents a major event of all major events in the eyes and ears of tangata whenua. This 4-day festival is on a spectacular scale requiring huge organisational efforts corporate and hospitality facilities exhibitions and of course technical administration and management to satisfy that saying: “When the work at the back is right what happens in front will be right as well.” What will come of this? The greatest kapahaka festival of the land! 
The festival has established such a significant reputation on the international scene that this year it was recognised as part of the United Nations Decade of Education for Sustainable Development. In a partnership announced at the end of last year Unesco will promote Te Matatini as a premier cultural event on the international festival calendar. 
Given all of this as we debate this bill I have to ask the question why Te Matatini is not recognised and contained in this Major Events Management Bill for New Zealand and indeed the world. The bill specifically identifies four key sporting major events:the Netball World Championships in 2007 the World Rowing Championships at Karapiro in 2010 the International Rugby Board Rugby World Cup in 2011 and the International Cricket Council Cricket World Cup in 2015. 
It is not as though I am one to belittle the game of rugby but there is the question of where Maori fit into the decision-making process around the determination of what constitutes a national event. 
If we turn to Lake Karapiro where the international waka ama competition was held: waka ama has impacted on all Maori up and down the land; consequently it attracts participants supporters and onlookers from within New Zealand and overseas. It has been a huge drawcard for a raft of marketing and tourism opportunities. But the catch is that even though the world has come to Lake Karapiro for that magnificent competition mainstream media have yet to recognise it as a major event. So our first concern for the purposes of this legislation relates to what constitutes a major event. The five categories of ambush marketing amount to nothing if an event cannot even make the criteria in the bill. 
What we are advocating is that if the Governor-General has the final say then the Minister for Economic Development should consult not only with the Minister of Commerce and the Minister for Sport and Recreation but also with the Minister of Maori Affairs. 
There are a host of other matters that concern us. The first relates to obvious commercial imperatives associated with the opportunity for a large number of international participants or spectators who come to this land. My understanding is that when international visitors come to this land the unique cultural capital and heritage of the first-nation people the people of the land is an obvious marketing point.  
This is the situation at home in Whakarewarewa. Te Arawa has been aware of the benefits of tourism for a long time even if the main focus of that area was jumping off the bridge and diving for pennies. Postcard images of warriors grimacing and of beautiful maidens twirling poi have long been the face of New Zealand on the international scene. 
The involvement of the Minister of Maori Affairs in negotiations regarding the appropriate management and coordination of these major events is a way of protecting tangata whenua’s longstanding and established profile. 
It is appropriate that this matter be aired at this time because Wai 262 has been brought before the Waitangi Tribunal once again 9 years after its first hearing. In its broadest sense Wai 262 claims that the Crown has failed in its responsibility to allow Maori to exercise their rangatiratanga in respect of their taonga including flora and fauna te reo Maori matauranga Maori and Maori cultural property. 
What I am saying is that we should not head off in pursuit of other pieces of new legislation like this stand-alone one. We should be looking at ways to protect Maori cultural and intellectual property. There have been numerous times when a narrow view has been taken—for instance where a piece of legislation is viewed in isolation without looking at how others are affected. 
The impacts of the Protected Objects Amendment Act have only just come into force—provisions that consider the protection of taonga the rangatiratanga of mana whenua the vexed issue of ownership and the appropriate role of the Crown. 
Respect for Maori culture history or society as preserved under “nga taonga tuturu” is a key means of protecting and retaining our cultural heritage and must not just rest within the parameters of legislation passed last year and seemingly in the context of this Act now forgotten and lost.  
So in the promotion of major event emblems and words—devices seals badges logos flags banners signs or other visual images—we must take ever-practicable measures to prevent commercial exploitation or misuse of images that are indigenous cultural property. 
This is the third reason why we say that the Minister of Maori Affairs should sit at the table with the Minister for Economic Development the Minister of Commerce and the Minister for Sport and Recreation. At the time of negotiations the Minister must be at the table to safeguard aspects that relate to tangata whenua.  
The Minister of Maori Affairs has access to appropriate cultural expertise of organisations such as Te Waka Toi and those groups and specialists who have for years advocated for the protection of intellectual and cultural property. In other words what the Minister has to say about the preservation of indigenous taonga has integrity. As long as the Minister is there to protect cultural property the Maori Party will support this bill. We support the Minister of Maori Affairs’ involvement in the negotiations so that Maoridom is clear that aspects relating to them are retained as the bill is progressed. Greetings to us.  
]